મુંબઈમાં ભારે વરસાદ પડતાં વસઇ ,નાલાસૌપારા ,અને વિરાર રેલ્વે સ્ટેશનમા ટ્રેક પર પાણી ફરી વળ્યા હતા. જેના પગલે અમદાવાદથી મુંબઇ તરફ જતી લગભગ ટ્રેનના પૈડા જેતે ગુજરાતના રેલ્વે સ્ટેશન પર થંભી ગયા હતા.જેને લઈ ટ્રેનમા મુસાફરી કરતા મુસાફરોને ઘણી તકલીફ વેઠવી પડી હતી. સ્ટેશન પર કલાકો સુધી ટ્રેન ઊભી રહી જતા મુસાફરોને ખાવા પીવા નીં અને ટ્રેનના ડબ્બાની ગંદકીનો સામનો કરવો પડ્યો હતો. આ બાબતે રેલ્વે પ્રશાસન ચૂપકીદી સાધી હતી.. અને ઘણી ટ્રેનો રદ કરી હતી અને બીજી ટ્રેનોને પાછી મોકલવામાં આવી હતી. જેમા આજ રોજ ઉમરગામ તાલુકાના ભીલાડ રેલ્વે સ્ટેશન પર યુવા શક્તિના કાર્યકર્તા દ્વારા મુસાફરોને ફૂડ પેકેટ, પાણીના પાઉચ અને કેળાનું વિતરણ કરવામાં આવ્યું હતું. 6 કલાક વીતી જવા છતાં હજુ પણ ટ્રેન જૈસે થે નીં ભૂમિકામા રહી હતી.